tomron87/hebrew-wikipedia-sentences-corpus huggingface dataset:
בין השאר חוזרים לזיכיון בתפקידיהם המקוריים השחקנים ברנט ספיינר שיחזור לגלם את דמותו של דאטה שנהרג באירועי הסרט "נמסיס", ג'רי ריאן שתחזור לגלם את דמותה של שבע מתשע מהסדרה "מסע בין כוכבים: וויאג'ר" וג'ונתן דל ארקו שיחזור לגלם את דמותו של הבורג יו.
בנוסף הוכרז כי ג'ונתן פרייקס ומרינה סירטיס יחזרו לגלם את דמויותיהם של ויליאם רייקר ודיאנה טרוי בהתאמה.
צוות הכותבים הראשוני החל בעבודה בסוף ספטמבר 2018, ועבד במשך שבועיים לצד סטיוארט.
קורצמן מסר שהסדרה תהיה "פסיכולוגית יותר, מחקר דמות של האדם הזה בשנות הפרישה שלו", וציין שנדיר שבסדרת טלוויזיה יככב שחקן מבוגר כמו סטיוארט.
בסדרה יהיה על דמותו של פיקארד למצוא את דרכה בחזרה לחזון האופטימי המקורי של רודנברי לזיכיון.
קורצמן מקווה שהדבר יחזק את אותו חזון, בעוד הדמות עוברת ב"עמקים עמוקים" (במובנם הנפשי).
בראיון נוסף מסר קורצמן שהסדרה "תלך ותהפוך מוכרת יותר ככל שהעונה תתקדם" וציין שאף על פי שהסדרה ממוקדת בפיקארד, הרי שהצופים יכולים לצפות לאווירה המשפחתית המוכרת שהייתה על סיפונה של ה"אנטרפרייז" בסדרה "הדור הבא".
בראיון לקראת עונתה השנייה של הסדרה הודה עקיבא גולדסמן, מכותביה הראשיים של הסדרה, כי אחד הלקחים שלקחו עימם מהעונה הראשונה לעונה השנייה הוא הצורך בכתיבת העונה כולה לפני תחילת הצילומים, שכן עונתה הראשונה של "פיקארד" צולמה עוד בטרם היה ידוע כיצד היא עתידה להסתיים.
ההודעה לפיה סטיוארט יככב בסדרה פורסמה בד בבד עם ההכרזה על הסדרה עצמה.
סטיוארט חוזר לתפקיד לראשונה מאז שנת 2002 אז גילם את התפקיד בסרט "מסע בין כוכבים: נמסיס".
באותו זמן חש סטיוארט שמסלולו של התפקיד בזיכיון "הסתיים בנסיבות טבעיות", אך בשנים שלאחר מכן סיפר שנדהם מכמות הסיפורים על ההשפעה של הדמות על חייהם של מעריצים, ולכן החליט שישמח כעת "לראות כיצד יוכל לחקור ולחוות איזה אור מנחם ומתקן יוכל להאיר על זמנים אפלים למדי אלה".
בתחילת מרץ 2019 שוחררה ההודעה לתקשורת לפיה סנטיאגו קבררה ומישל הארד יככבו שניהם לצד סטיוארט.
קבררה, שחקן מבוקש במיוחד באותה תקופה, החליט לבחור בסדרה הזו על פני הצעות רבות נוספות שקיבל.
בהמשך החודש לוהק שחקן לא מוכר יחסית בשם אוון אווגורה לתפקיד קבוע.
באפריל לוהקו אליסון פיל, הארי טרדוויי ואיזה בריונס.
קורצמן התייחס לעובדה שהסדרה מתרחשת בעתיד רחוק יותר מכל סדרת "מסע בין כוכבים" לפניה באומרו שבכוונתם ללכת בכיוון מתון יותר, "ללא קלישאות מדע בדיוני, כמו מגדלים מרחפים באוויר" וציין כי "ניסינו להימנע מזה לכל אורך תהליך העיצוב של המראה והתחושה שהוא נותן.
החשיבות היא בפרטים האישיים שאתה יכול להתחבר אליהם היום, בהווה, אף על פי שהסדרה מתרחשת בעתיד רחוק כל כך".
ההפקה החלה ב-22 באפריל 2019, שבוע לאחר תאריך היעד המקורי, באולפני סנטה קלאריטה בקליפורניה, תחת כותרת ההפקה "Drawing Room".
בדצמבר 2018 העניקה ועדת הסרטים של קליפורניה (California Film Commission) מענק של 15.6 מיליון דולר אמריקאי בזיכויי מס, בתמורה לכך שההפקה תתקיים בקליפורניה ולא בטורונטו שבקנדה, שם צולמה "דיסקברי".
שני הפרקים הראשונים יבוימו על ידי האנל קולפפר, שביימה בעבר גם עבור "דיסקברי" ותהיה האישה הראשונה לביים פרק פתיחה בסדרה בזיכיון "מסע בין כוכבים".
שני הפרקים הללו מהווים את ה"בלוק" הראשון של צילומי הסדרה, שעשרת פרקיה מחולקים ל"בלוקים" בני שני פרקים כל אחד.
ג'ונתן פרייקס, שגם הוא ביים בעבר פרקים עבור "דיסקברי", ומספר פרקים וסרטי קולנוע בזיכיון, ויביים את הבלוק השני בסדרה הנוכחית ציין שהוא מאמין שהסיבה למערכת ה"בלוקים" נובעת משיקולי מס ולא משיקולים יצירתיים.
הצילומים אמורים היו להסתיים ב-1 באוקטובר 2019.
ב-23 במאי הודיעה האנל קולפפר בציוץ מחשבון הטוויטר שלה כי צילומי ה"בלוק" שלה הסתיימו, וכי העבירה את המושכות לג'ונתן פרייקס.
ב-18 ביוני הודיע פרייקס בציוץ מחשבון הטוויטר שלו כי צילומי ה"בלוק" שלו הסתיימו.
פרק הבכורה של הסדרה היה אמור להיות משודר בסוף שנת 2019, והסדרה אמורה לכלול 10 פרקים.
ב-23 במאי 2019, בדיוק 25 שנה לאחר שידור הפרק האחרון בסדרה "הדור הבא", יצא הטיזר טריילר הראשון לסדרה.
בטריילר נראה פיקארד כשהוא מטפל בגפנים בכרם (כפי הנראה, הכרם של משפחת פיקארד, שעבר אליו בירושה לאחר מות אחיו, רוברט) ומכין ארגזי בקבוקי יין מהיקב המשפחתי, "שאטו פיקארד".
על רקע תמונות אלה נשמע קולה של דמות נשית המספרת כי לפני חמש עשרה שנים הוביל אדמירל פיקארד ארמדה למסע ההצלה הגדול ביותר, שבסופו התרחש "הבלתי ייאמן", ופיקארד שאיבד את אמונו בעצמו, או בצי הכוכבים, עזב את צי הכוכבים.
התיאור מסתיים כשהיא שואלת אותו מדוע עזב את הצי, ואז נראים לראשונה פניו של פיקארד, כשהוא לבוש בגדים אזרחיים.
הטיזר מסתיים בכיתוב "לפעמים הסוף הוא רק ההתחלה" על רקע נעימת הפתיחה של הסדרה "דור ההמשך" מתנגנת בחליל (כלי שבו למד פיקארד לנגן בפרק "The Inner Light").
פוסטר שהופץ בתחילת יולי הציג את פיקארד בבגדים אזרחיים על רקע הכרם המשפחתי, כשלצידו כלב מסוג פיטבול.
על הקולר של הכלב שעוצב בצורת סמל צי הכוכבים מופיע שמו, "No.
בכנס קומיק-קון, סן דייגו, נחשף הטריילר המלא הראשון של התוכנית.
בטריילר הופיעו, מלבד פיקארד עצמו, מספר דמויות מוכרות מסדרות קודמות בזיכיון כמו דאטה ושבע מתשע.
באוקטובר 2019 הופץ טריילר שני, ובו הופיעו לראשונה השחקנים ג'ונתן פרייקס ומרינה סירטיס.
באותו טריילר פורסם לראשונה כי תאריך שידור הבכורה של הסדרה הוא 23 בינואר 2020.
בדצמבר 2019 הופץ טיזר טריילר נוסף שאורכו 27 שניות, האחרון לקראת שידורה של הסדרה.
בדצמבר 2019, כחודש לפני צאתה לאקרנים של העונה הראשונה, הוכרז כי אושרה הפקתה של עונה שנייה לסדרה.
את העונה השנייה יפיק בפועל טרי מטאלס, שמונה לכותב הראשי של הסדרה לאחר ששייבון הודיע שלא ימשיך בתפקיד.
בעונה השנייה הוחלף מייקל שייבון בטרי מטאלס ככותב העל, מאחר שבמקביל להפקת העונה השנייה שימש שייבון, יחד עם אשתו, איילת ולדמן, כמפיק בפועל של סדרת הטלוויזיה "ההרפתקאות המדהימות של קוואליר וקליי" של רשת שואוטיים, והמבוססת על ספר באותו השם של שייבון.
בתקופת מגפת הקורונה התראיין קורצמן וסיפר כי למרות המגפה והעובדה שאנשי צוות ההפקה וצוות הכותבים אינם יכולים להיפגש פיזית, הרי שהם מקיימים פגישות שוטפות באמצעות שיחות וידאו, וציין שניצלו את התקופה על מנת לסיים את כתיבת העונה השנייה של הסדרה.
עוד ציין קורצמן בראיון שצילומי הסדרה יחלו בשנת 2021.
בריאיון לתוכנית האירוח "The View" ששודרה לפני צאת הפרק הראשון של העונה הראשונה הזמין סטיוארט את השחקנית וופי גולדברג שגילמה את דמותה של גאינן ב"הדור הבא" להצטרף לסדרה בעונתה השנייה.
באפריל 2020 פורסם שלוואר ברטון נמצא במגעים עם האולפנים במטרה לחזור ולגלם את דמותו של ג'ורדי לה פורג'.
על פי הראיון הציע ברטון לצוות הסדרה שג'ורדי יופיע כמרצה שמעביר את הידע שצבר לדור הבא.
ב-5 באפריל 2021, פורסם כי השחקן ג'ון דה לנסי יגלם בעונה השנייה את קיו, דמות אותה גילם בסדרות "הדור הבא", "חלל עמוק 9", "וויאג'ר" וכן דיבב בסדרה "סיפונים תחתונים".
בספטמבר פורסם שהשחקנית אנני ורשינג תגלם את דמותה של מלכת הבורג בעונה השנייה של הסדרה.
כמו העונה הראשונה, גם העונה השנייה זכתה ממדינת קליפורניה לתמריץ על מנת להפיק את הסדרה בתחומה בסך של 20.4 מיליון דולר בזיכוי במס.
בראיון בתקופת מגפת הקורונה ציין קורצמן שצילומי הסדרה יחלו בשנת 2021. בראיונות נוספים לאורך השנה ציינו ג'ונתן פרייקס ואוון אווגורה שהצילומים צפויים להתחיל בינואר 2021.
באוקטובר 2020 פרסם האתר SpoilerTV כי ב-Production Weekly, שבועון המפרט לגבי הפקות שונות ברחבי ארצות הברית, פורסם שעונות 2 ו-3 של הסדרה יצולמו ברצף, כשעונה 2 תצולם בין ינואר ליוני 2021, ועונה 3 תצולם מיוני ועד נובמבר באותה שנה.
הסדרה אינה צפויה להמשיך לאחר שתי העונות הללו, מאחר שפטריק סטיוארט התחייב מראש לשלוש עונות בלבד.
עקב מגפת הקורונה עוכבו צילומי העונה, אך לאחר שצוות הסדרה, ובראשם פטריק סטיוארט בן ה-80, חוסנו נגד הנגיף, החלו צילומי הסדרה בפברואר 2020.
בתחילת 2021 נפוצו שמועות לפיהן בסופו של דבר, בשל האיחוד בין CBS וויאקום, כמו גם בשל התייקרות ההפקה עקב מגבלות הקורונה, תצולם בסופו של דבר רק עונה נוספת אחת, אך בראיון שנערך באפריל מסר השחקן ג'ון דה לנסי ששתי העונות מצולמות במקביל.
בספטמבר 2021 הסתיימו צילומי העונה השנייה של הסדרה.
ב-5 באפריל, הנחגג על ידי מעריצי הסדרה כ"יום המפגש הראשון", העלתה רשת פראמאונט/CBS טיזר ראשון לעונה השנייה, ובו נשמע קולו של קיו, המציין כי "המבחן לעולם לא נגמר" (The Trial Never Ends), משפט שנאמר על ידי קיו, לפיקארד, בפרק האחרון של "הדור הבא".
בנוסף שוחרר פוסטר לעונה השנייה, ובו מצוין שהעונה תעלה לשידור בשנת 2022.
ב-8 בספטמבר פורסם כי העונה השנייה של הסדרה תופץ בפברואר 2022. ב-18 בינואר פרסם האתר הרשמי של הזיכיון הודעה לפיה העונה תשוב לעונה שנייה ב-3 במרץ ותסתיים ב-5 במאי לאחר עשרה פרקים.
גם עונה זו כללה עשרה פרקים.
לעונה השנייה ציון מבקרים של 85% באתר רוטן טומטוז, והקונצנזוס בקרב המבקרים אומר שפיקארד מקבל עזרה מכמה דמויות קלאסיות, והסדרה חוזרת למקורות הזיכיון.
עם זאת, הצופים דירגו את העונה בציון 26%.
מבקרת האתר Collider סיכמה את העונה בביקורת לפרק האחרון בה, וציינה שהסיפור בעונה היה מצוין מתחילתה ועד סופה.
היא ציינה עוד שהסיפור התבסס על אלמנטים מהעונה הראשונה, הציג תמונה רחבה יותר של העולם שסביב הגיבורים, ובה בעת חיבר את הסיפור לקאנון הרחב יותר של הזיכיון.
השימוש בדמויות היה חכם, באופן שבו כל אחת מהן הניעה את הסיפור המרכזי, ובמקביל קיבלה סיפור שלם משלה, לרבות סגירת מעגל בסיום העונה.
באתר IGN קיבלה העונה את הציון 4 מתוך 10. המבקר ציין שהעונה התחילה טוב, וניסתה לשפר את שהיה טעון שיפור בעונה הראשונה, אך מרוב ניסיונות לתת למעריצים את מה שרצו, נפלה למלכודת של מיחזור חומרים קודמים.
קשת העלילה העיקרית של פיקארד הדמות נגעה לנבירה במוחו ובילדותו, דרך זיכרונותיו המקוחדקים, במטרה להסביר מדוע הפך לאדם העצור שהוא.
המבקר ציין שזו גישה טובה ומעניינת לדמות, אך בשום שלב בעונה היא לא עבדה באמת.
המבקר הוסיף שלגבי יתר הדמויות, נראה היה שהן פשוט צועדות במקום וממתינות להיכתב אל מחוץ לתסריט.
מבקר האתר Empire נתן לעונה ציון של 3 כוכבים מתוך 5. בסיכום הביקורת ציין שאמנם מדובר באיחוד מרגש עם דמויות ותיקות בזיכיון, אך קשה להשתחרר מהתחושה שכבר היינו במקומות הללו.
העונה השלישית היא עונתה האחרונה של הסדרה.
לאחר שהשחקן ג'ון דה לנסי מסר בראיון שהוא משתתף בצילומים לשתי עונות במקביל, ב-8 בספטמבר 2021 פורסם רשמית כי הסדרה חודשה לעונה שלישית, ולאחר מכן כי היא בהפקה.
צילומי העונה הסתיימו במרץ 2022.
מספר מכוכבי העונות הראשונות הודיעו שלא ישתתפו בעונה השלישית.
בין השאר אליסון פיל, שגילמה את דמותה של ד"ר אגנס ג'וראטי, סנטיאגו קבררה שגילם את דמותו של קפטן כריסטובל ריוס, איזה בריונס שגילמה מספר דמויות, חלקן ראשיות כמו סוג'י אשה, במהלך שתי העונות הראשונות, אוון אווגורה שגילם את דמותו של אלנור, ואורלה בריידי, שגילמה את דמויותיהן של לאריס וטאלין.
במקביל לעזיבת חלק משחקני העונות הראשונות, הודיע האתר הרשמי של הזיכיון כי כוכבי "הדור הבא"; ג'ונתן פרייקס, מרינה סירטיס, ברנט ספיינר, מייקל דורן, גייטס מקפאדן ולוואר ברטון יצטרפו לצוות השחקנים בעונה השלישית והאחרונה של הסדרה.
בתו של ברטון, מיקה, תגלם את בתו של לה-פורג'.
באוקטובר 2022 הוכרז כי את ואדיק, הנבלית המרכזית בעונה, תגלם השחקנית אמנדה פלאמר, ברנט ספיינר יגלם את דמותו של לור, ודניאל דייוויס ישוב לגלם את דמותו של פרופסור מוריארטי מ"הדור הבא".
במהלך כנס קומיק-קון, סן דייגו לשנת 2022, סיפר קורצמן כי האנטגוניסט הראשית בעונה תהיה אישה, וכי הכותבים קיבלו השראה לדמות מדמותו של חאן נוניאן סינג.
הטיזר הראשון לעונה הוקרן במהלך כנס קומיק-קון בסן דייגו בחודש יולי 2022. בטיזר נראו דמויותיהן של שחקני "הדור הבא" ושל שחקני "פיקארד" שהמשיכו לעונה השלישית.
הטריילר המלא הראשון לעונתה השלישית של הסדרה הוקרן ב-8 בספטמבר 2022, "יום מסע בין כוכבים".
בטריילר זה נחשפו לראשונה פרטי עלילה ראשונים, ביניהם העובדה שבוורלי קראשר נקלעת למצוקה ומזעיקה את פיקארד, שמגייס את הצוות המקורי על מנת לצאת לעזרתה, וכן את העובדה שלפחות חלק מהעונה יתרחש על סיפונה של יו.אס.אס.
בטריילר השני, שיצא לרשתות החברתיות ב-9 באוקטובר, הוצגו גם דמויותיהם של לור, פרופסור מוריארטי וכן של הנבלית הראשית של העונה שמגולמת על ידי אמנדה פלאמר, ומפקדת על ספינת מלחמה מדגם לא מוכר.
נוסף על אלה הופיעה בחטף "אנטרפרייז" חדשה מסדרת "אודיסיי" שמספרה NCC-1701-F.
בתחילת חודש אפריל 2023, טרם שידור שני פרקיה האחרונים של הסדרה, הוכרז כי לפני שידור הפרק העשירי והאחרון, יוקרנו שני הפרקים האחרונים של הסדרה בעשרה אולמות איימקס בערים נבחרות בארצות הברית.
בניגוד לשתי קודמותיה, זכתה העונה השלישית של הסדרה הן בשבחי המבקרים, והן באהדת הקהל.
שמות הפרקים בעברית בסוגריים הם השמות שניתנו להם על ידי שירות פריים וידאו במהלך שידורם בישראל.
ביולי 2020 הוכרז כי עונתה הראשונה של הסדרה מועמדת לחמש קטגוריות של פרס אמי.
מדובר במספר המועמדויות הגבוה ביותר לו זכתה עונה בסדרת מסע בין כוכבים מאז מסע בין כוכבים: וויאג'ר (8 מועמדויות).
בסופו של דבר זכתה העונה רק בפרס אמי אחד מתוך החמישה.
כמו כן זכה השחקן הראשי, פטריק סטיוארט, בפרס סאטורן ובפרס בחירת המבקרים.
עונתה השנייה של הסדרה הייתה מועמדת לארבעה פרסי אמי, אך לא זכתה באף אחד מהם.
בנובמבר 2019 הוציאה חברת IDW את הגיליון הראשון בסדרה מוגבלת שתכלול שלוש חוברות קומיקס בשם "מסע בין כוכבים: פיקארד, הספירה לאחור" .
עלילת החוברות, המהוות פריקוול לסדרה, מתרחשת בשנת 2385, שנתיים לפני השמדת הכוכב רומולוס בסופר נובה, ו-15 שנה לפני עלילת הסדרה עצמה.
אדמירל פיקארד מפקד על ספינת החלל "וריטי" (Verity) שעוסקת בפינוי מושבות רומולאנים מאזור הסכנה.
באחת המושבות, המונה כמה אלפי רומולאנים, הוא מגלה גזע מקומי המונה מיליונים, אותו הוא מעוניין לפנות גם כן, וזאת למורת רוחם של הרומולאנים שסבורים שבני הגזע אינם אינטליגנטים דיים כדי להיות ראויים להצלה.
בעקבות הוויכוח מושלכים פיקארד והקצינה הראשונה שלו לכלא.
המקומיים מתמרדים בעזרת שני סוכני טאל שיאר (לאריס וז'אבן, מי שהפכו בהמשך לסוכני הבית של פיקארד באחוזתו על כדור הארץ) ותוקפים את הרומולאנים.
הרומולאנים משדרים אות מצוקה ל"וריטי" שנחלצת לעזרתם, ואז משתלטים עליה במטרה למלט את עצמם מהכוכב, ללא הגזע המקומי.
בסופו של דבר, פיקארד בעזרת צוותו, שני סוכני הטאל שיאר והצבא הרומולאני עצמו, מצליחים להשתלט מחדש על ה"וריטי", וההחלטה לפנות את הגזע המקומי מאושררת.
באוגוסט 2022 החלה IDW להוציא לאור סדרה מוגבלת נוספת של שלוש חוברות, ששמה "מסע בין כוכבים: פיקארד, סטארגייזר" .
עלילת החוברות מתרחשת בפרק הזמן שבין עלילת העונה השנייה לזו של העונה השלישית, ותתמקד בפיקארד, שנאלץ להתמודד עם השלכות של פעולה שביצע בעבר, יחד עם שבע מתשע ובעזרת ה"סטארגייזר" (ספינה שעליה פיקד לפני שהחל לפקד על ה"אנטרפרייז"-D).
בפברואר 2022 יצא לאור ספר האודיו "מסע בין כוכבים: פיקארד, שטח ההפקר" , תסכית קצר שמספר על עלילותיהן של ראפי ושבע מתשע מפרק הזמן שבין סיום העונה הראשונה לתחילת העונה השנייה.
בפברואר 2020 יצא לאור הספר "מסע בין כוכבים: פיקארד, התקווה האחרונה" , שהיה הספר הראשון בסדרת ספרים נלווית לסדרת הטלוויזיה, בדומה לכל יתר סדרות הלייב אקשן בזיכיון שזכו גם הן לסדרות ספרים נלוות.
מסע בין כוכבים: מדור 31 הוא שמו של סרט טלוויזיה אמריקאי, השייך לזיכיון "מסע בין כוכבים" שעלה לשידור ב-24 בינואר 2025. הסרט עוסק בדמותה של הקיסרית מיקום המראה, פיליפה ג'ורג'יו שגויסה למדור 31 בעונה השנייה של הסדרה "מסע בין כוכבים: דיסקברי".
הסרט הופק עבור שירות הזרמת המדיה פרמאונט+ כחלק מהשלב השני של הרחבת יקום "מסע בין כוכבים" אותו מוביל עבור הרשת אלכס קורצמן, ומהווה ספין אוף ל"דיסקברי".
לאור הצלחת הסדרה "דיסקברי" וכחלק מהרעיונות לפיתוח סדרות נוספות בזיכיון החל אלכס קורצמן לחפש רעיונות לסדרות המשך.
מישל יאו, המגלמת את דמותה של הקיסרית פיליפה ג'ורג'יו מיקום המראה בסדרה "דיסקברי" העלתה בפניו רעיון לספין-אוף שישלב את דמותה, עוד טרם עליית עונתה הראשונה של "דיסקברי".
קורצמן מסר שהודיע ליאו שהרעיון טוב בעיניו, אך יש להמתין ולראות איך תתקבל "דיסקברי".
הקיסרית פיליפה ג'ורג'יו מצטרפת למדור 31, חטיבה סודית של צי הכוכבים אשר משימתה היא להגן על פדרציית הכוכבים המאוחדת, ועליה להתמודד עם חטאי עברה.
מישל יאו בתפקיד פיליפה ג'ורג'יו, סוכנת מדור 31. בעבר כיהנה כקיסרית האימפריה הטראנית ביקום המראה אך במהלך הפיכה שביצע קפטן גבריאל לורקה נאלצה להימלט ליקום המוכר.
הרעיון המקורי לסדרה שתתמקד בדמותה של הקיסרית ג'ורג'יו היה של יאו עצמה, שניגשה לקורצמן והעלתה בפניו את הרעיון.
שמועות ראשונות על פיתוח סדרת ספין אוף ל"דיסקברי" החלו כבר לאחר עונתה הראשונה של הסדרה, כשהת'ר קאדין, אחת המפיקה בפועל של "דיסקברי", הודיעה לקהל בכנס קומיק-קון, ניו יורק "אתם תראו עוד מהאישה הזו" בהתייחס ליאו, מה שהוביל לספקולציות על סדרת בת בכיכובה.
ב-9 בנובמבר 2018 פרסם האתר Deadline שיאו החלה במשא ומתן לקראת האפשרות שתככב בסדרה משלה.
בינואר 2019 הפכו השמועות להודעה רשמית כשרשת CBS All Access בשיתוף עם חברת ההפקה Secret Hideput של קורצמן ו-Roddenberry Entertainment הודיעו רשמית שהפקת הסדרה אושרה.
באפריל באותה שנה, במהלך ריאיון לאתר ניוזוויק, סיפרה יאו לכתבי האתר שהסדרה תהיה "כיפית יותר, פחות אינטנסיבית, ומוכוונת הנאה." עוד סיפרה יאו שהסדרה תעבור מכוכב לכוכב, ושאנשי מדור 31 יצילו אנשים בדרכם המיוחדת.
בחודש אוקטובר 2019, בריאיון לאתר TrekCore מסרו קורצמן והת'ר קאדין שהפקת העונה הראשונה תחל מיד לאחר סיום הפקת העונה השלישית של "דיסקברי".
בתחילת 2020 נכנסה הסדרה לתהליך של קדם הפקה, וצילומיה, שתוכננו להתקיים באולפנים בקנדה, היו אמורים להתחיל בחודש מאי אותה שנה ולהסתיים לאחר כשבעה חודשים, בנובמבר.
הסדרה עצמה אמורה הייתה להיות משודרת במהלך 2021.
בחודש יולי 2019 מסר קורצמן כי תהליך הכתיבה נמצא בעיצומו, וכי הכותבים הגיעו לשלב פירוק הסיפור הכללי למרכיביו.
במהלך מגפת הקורונה התראיין קורצמן וסיפר כי למרות המגפה והעובדה שאנשי צוות ההפקה וצוות הכותבים אינם יכולים להיפגש פיזית, הרי שהם מקיימים פגישות שוטפות באמצעות שיחות וידאו, וציין שניצלו את התקופה על מנת לסיים את כתיבת העונה הראשונה של הסדרה.
לקראת סוף חודש אוגוסט מסר קורצמן בריאיון נוסף שעלילת הסדרה תתקיים ב"עולם שונה מאוד מזה שהמעריצים מצפים לו".
עוד טען קורצמן שרוב תיאוריות המעריצים שמתרוצצות ברשת אינן נכונות, וכי הוא נהנה לקרוא אותן ולדעת שהכותבים עומדים להפתיע את הקהל.
בחודש פברואר 2021 מסרו אלכס קורצמן וג'ולי מקנמרה, ראשי הזיכיון, שהסדרה נמצאת עדיין "בשיחות" אך היא אינה צפויה לצאת למסכי הטלוויזיה לפני שתסתיים אחת הסדרות הקיימות, מאחר שחמש סדרות שרצות במקביל הן הגבול אליו שואפת הרשת.
באותו ראיון נאמר שסדרה יכולה להסתיים למשל במקרה שבו הכוכב הראשי שלה חתם למספר מוגבל של עונות, דבר שרמז לכך שהסדרה לא תצא לפני סיום עונתה השלישית של "פיקארד".
בראיון בחודש אפריל מסר עקיבא גולדסמן שהוא מאמין שהסדרה תופק בסופו של דבר, וכי היא חלק מתוכניותיו של קורצמן לזיכיון.
בחודש יולי, במהלך פגישה של גילדת המפיקים של אמריקה, מסר קורצמן כי מגפת הקורונה עיכבה את כלל ההפקות, ושעד כה נכתבו מספר תסריטים לסדרה.
כמו כן הוסיף קורצמן כי הוא אופטימי מאוד לגבי הפקתה.
ב-1 באוגוסט 2021 הודיעה רשת CBS כי היא מאריכה את חוזהו של קורצמן בחמש שנים נוספות, וכי הסדרה מדור 31 בהפקת Secret Hideout של קורצמן ועם מישל יאו בתפקיד הראשי חוזרת להפקה פעילה.
בפברואר 2022 דיווח האתר "Deadline" שהסדרה תופק לפני סדרה עתידית נוספת שנמצאת בתהליכי הפקה ראשוניים, "מסע בין כוכבים: האקדמיה".
באפריל 2022, בראיון לאנטרטיינמנט ויקלי תיארה מישל יאו את הסדרה כ"משימה בלתי אפשרית" פוגשת את "שומרי הגלקסיה".
במאי 2022 עדכן קורצמן שהמיקוד המרכזי של צוותו כרגע הוא בשתי הסדרות העתידיות, "מדור 31" ו"האקדמיה", זאת בנוסף להפקות שונות נוספות, לאו דווקא טלוויזיוניות או קולנועיות, כגון פודקאסטים ומשחקי מחשב.
בתחילת 2023, דווח שהסדרה נמצאת עדיין בפיתוח בפרמאונט+, אף על פי שמעריצי הסדרה ואתרים שונים הביעו ספק בהמשך ההפקה, הן לאור הזמן הרב שחלף מאז ההכרזה עליה ללא תחילת צילומים, והן לאור הצלחתה של יאו שזכתה בפרס האוסקר והפכה לשחקנית עסוקה מאוד.
בראיון למגזין SFX שנערך בסוף חודש מרץ, ציין קורצמן כי ההפקה נמשכת וכי הם נרגשים מאוד מהסדרה הצפויה.
עוד רמז קורצמן כי ייתכן שמדובר יהיה בפורמט שונה מסדרה עונתית רגילה, למשל מיני-סדרה או סרט טלוויזיה.
ב-18 באפריל הוכרז כי אושרה הפקתו של סרט טלוויזיה, בבימויו של אולטונד אוסונסנמי, על פי תסריט מאת קרייג סוויני.
כן דווח כי הסרט יהיה סנונית ראשונה בסדרת סרטי טלוויזיה שקורצמן מתכנן להוציא אחת לשנתיים, כחלק בשלב השני של יקום "מסע בין כוכבים" המתחדש.
ביולי 2023 פורסם כי צילומי הסרט אמורים להתחיל בחודש אוקטובר, באונטריו, בתלות בסיומן של שביתות הכותבים והשחקנים.
בהמשך פורסם כי הצילומים אמורים להתקיים בטורונטו, קנדה, ולהימשך בין 23 באוקטובר ל-8 בדצמבר 2023.
בסוף חודש ינואר 2024 פרסמה מישל יאו תמונה שלה מסט הצילומים, ואושר שהחל שלב הצילומים של הסרט.
צילומי הסרט הסתיימו בסוף חודש מרץ 2024.
פרסשנהקטגוריהעבורתוצאהמקורפרס אמי לבידור בפריים טיים6 בספטמבר 2025עריכת הסאונד הטובה ביותר בסדרה מוגבלת/אנתולוגיה, סרט או ספיישלמתיו אי.
טיילור, מייקל שפירו, אוסטין אוליביה קנדריק, סבסטיאן שיהאן ויסקונטי, שון הייסינגר, אנדרו טוויט, אלכס פיו, קיפ סמדלי, דרון סטריט, קליי וובר, מוירה מרקיז, אליסון מור וקייטי רוז
הסדרה פונה לקהל של בני נוער, לראשונה מאז "מסע בין כוכבים: סדרת האנימציה", ששודרה בשנות השבעים, ויחד עם "מסע בין כוכבים: סיפונים תחתונים", הן סדרות האנימציה הראשונות בזיכיון מאז שנות השבעים.
בישראל, הסדרה עלתה לשידור בערוץ ניקלודיאון ב-10 באפריל 2022. עם תחילת שידוריה בישראל, הייתה זו סדרת "מסע בין כוכבים" הראשונה המדובבת לעברית.
ב-23 ביוני 2023 דווח ששירות הסטרימינג ביטל את הסדרה עוד בטרם שודרה עונתה השנייה.
ב-11 באוקטובר הודיעו יוצרי הסדרה שהיא נרכשה לשידור על ידי שירות הסטרימינג נטפליקס, שישדר את עונתה הראשונה, ובהמשך גם את עונתה השנייה.
עלילת הסדרה מתמקדת בשישה בני נוער חייזרים מרביע דלתא, השבויים במושבת כרייה ממנה איש לא הצליח להימלט.
קייט מאלגרו בתפקיד תוכנת אימונים הולוגרפית המדמה את קפטן קתרין ג'יינוויי.
את דמותה מגלמת הדר שחף-מעיין בדיבוב בעברית.
ריילי אלאזראקי בתפקיד רוק-טאהק, מגזע הבריקרי, ילדה מבריקה בת שמונה.
רוק ביישנית, אך נהנית מחברת חיות.
את דמותה מגלמת נגה קופרווסר בדיבוב בעברית.
ברט גריי בתפקיד דאל ר'אל, בן 17 מגזע לא ידוע.
מחשיב עצמו כבעל חשיבה מקורית שאפילו במצבים הקשים ביותר ממשיך להחזיק בכוח בתקווה.
את דמותו מגלם ברק ברויטמן בדיבוב בעברית.
אנגוס אימרי בתפקיד אפס, מגזע המדוזיאנים שהם צורת חיים חסרת מגדר ומבוססת אנרגיה, ללא מבנה מוצק.
אפס עוטה חליפת בידוד על מנת שלא להיחשף ליתר הצוות, דבר שעלול לגרום להם לאבד את שפיות דעתם.
את דמותה מגלמת ענת ניב בדיבוב בעברית.
ג'ייסון מנטזוקאס בתפקיד ג'נקום פוג, טלרייט בן 16. הטלרייטים ידועים כחובבי ויכוחים, וכמותם גם ג'נקום.
ג'נקום ישמש כפרקליט השטן ללא קשר לדעתו הוא, במטרה לשמוע את כל הצדדים.
את דמותו מגלם גילן שחף בדיבוב בעברית.
אלה פורנל בתפקיד גווין, בת 17 מגזע הוואו נ'אקאט שגדלה במושבת הכרייה הקודרת עם אביה, וחלמה לחקור את הכוכבים.
את דמותה מגלמת אלעד סמוכה בדיבוב בעברית.
די בראדלי בייקר בתפקיד מארף, שגילו וגזעו לא ידועים, אך הוא גוש ג'לטיני מקסים ובלתי ניתן להריסה, בעל תזמון מצוין ותיאבון בלתי ניתן לסיפוק לחלקי הספינה.
בילי קמפבל בתפקיד ת'דיון אוקונה
ההודעה הראשונה על הפקה מתוכננת משותפת של סדרת אנימציה בזיכיון מסע בין כוכבים המיועדת לקהל צעיר יותר התקבלה במהלך ראיון עם אלכס קורצמן, האחראי על הרחבת זיכיון מסע בין כוכבי הטלוויזיוני מטעם CBS, בחודש ינואר 2019.
בפברואר באותה שנה דיווחו מספר כלי תקשורת בארצות הברית שהעסקה עם ניקלודיאון קרובה לחתימה, וכי יוצרי הסדרה המיועדים הם דן וקווין הגמן, האחים האחראים בין היתר על להיטים כמו ציידי הטרולים ולגו נינג'גו.
לקראת סוף אפריל, דיווח האתר הרשמי של "מסע בין כוכבים" כי הסדרה קיבלה אור ירוק, וכי הפקתה אושרה.
תופק על ידי אלכס קורצמן, קייטי קרנץ, הת'ר קאדין, יוג'ין רודנברי וטרוור רות' באמצעות חברות ההפקה Eye Animation Productions, זרוע האנימציה החדשה של CBS, חברת Secret Hideout, חברת ההפקה של קורצמן עצמו ו-Roddenberry Entertainment, השייכת ליוג'ין "רוד" רודנברי, בנו של ג'ין רודנברי, יוצר "מסע בין כוכבים".
בראיון שנערך ב-7 באוקטובר סיפרו קורצמן והת'ר קאדין שהסדרה לא תצא בשנת 2021 אלא לאחר מכן מאחר שתהליך ההפקה של סדרת אנימציה ממוחשבת ארוך בהרבה משציפו.
בנוסף ציינו שבדומה לסדרת האנימציה הנוספת בזיכיון, מסע בין כוכבים: סיפונים תחתונים, גם סדרה זו נכנסה להפקה של שתי עונות ראשונות במקביל.
קורצמן מסר ששם הסדרה כבר ידוע, אך הוחלט שלא לפרסמו בשלב זה.
בינואר 2020 הוכרז כי הסדרה תיקרא "פרודיג'י".
באוגוסט 2020 דווח כי בן היבון יביים את הסדרה וישתתף בהפקה ובכתיבה.
בחודש אפריל 2020, החלו שמועות טוענות שעקב הצלחתה של "מסע בין כוכבים: פיקארד", מתכננת הרשת סדרה בכיכובה של קפטן ג'יינוויי וכי ישנן שיחות בין ההפקה לשחקנית בנושא.
בחודש מאי 2020, במהלך מגפת הקורונה, התראיינה השחקנית קייט מאלגרו וציינה שהיא אינה שוללת את האפשרות לחזור ולגלם את דמותה של קפטן ג'יינוויי, אך ציינה שנכון למועד הראיון לא התקדם דבר בנושא.
ב-8 באוקטובר 2020, במהלך אירועי קומיק-קון, ניו יורק שנערכו בצל מגפת הקורונה, התראיינו אלכס קורצמן והאחים הגמן בשיחת וידאו והזמינו בהפתעה את קייט מאלגרו, על מנת להודיע על ליהוקה לתפקיד קפטן קתרין ג'יינוויי בסדרה.
על פי הראיון, ג'יינוויי תהווה דמות מדריכה והשראה לילדים שמשתלטים על הספינה הנטושה.
ב-5 באפריל 2021 עדכן האתר הרשמי של הזיכיון כי לא מדובר בדמותה של ג'יינוויי עצמה, אלא במדריך חירום הולוגרפי בדמותה.
ב-14 ביוני 2021 הוכרזו יתר הליהוקים לדמויות הקבועות בסדרה.
בתחילת 2021 מסר השחקן בילי קמפבל בראיון כי הוא עתיד לחזור ולגלם את דמותו של ת'דיון אוקונה, מהפרק "The Outrageous Okona" בסדרה "מסע בין כוכבים: הדור הבא".
בתחילה, מאז ההודעה על תחילת הפקת הסדרה, דווח כי הסדרה תשודר בערוץ ניקלודיאון, אלא שעם ההודעה על השקת שירות הסטרימינג החדש של ViacomCBS המאוחדת, פרמאונט+, דווח כי הסדרה תשודר לראשונה בשירות הסטרימינג ורק לאחר תום שידורה שם תשודר גם בערוץ ניקלודיאון.
בקנדה משודרת הסדרה בערוץ המדע הבדיוני של רשת CTV.
ב-8 בספטמבר 2021, פורסם כי הסדרה תחל את שידוריה ב-28 באוקטובר 2021.
לאחר שידור הפרק השלישי, "Dreamcatcher", הסבירה פרמאונט+ שהעונה הראשונה תכלול 20 פרקים (ולא 10 כפי שהובן בטעות קודם לכן), וכי השידור לא יהיה רצוף.
חמשת הפרקים הראשונים ישודרו ברצף, לאחר מכן תצא הסדרה להפסקה זמנית עם תחילת שידוריה של העונה הרביעית של "דיסקברי", ישודרו חמישה פרקים נוספים עד לתחילת העונה השנייה של "פיקארד", והעשרה הנותרים ישודרו במהלך 2022.
בחודש אוגוסט 2020 עדכן קורצמן שנמי מלומד נשכרה לכתיבת הפסקול לסדרה חדשה ביקום "מסע בין כוכבים", לאחר שהרשימה אותו בכתיבת הפסקול לפרק "Q&A" בסדרה מסעות קצרים.
באותה עת לא ציין קורצמן איזו מהסדרות תלחין מלומד, אך בהמשך הדרך ציינה מלומד כי מדובר בפרודיג'י.
בחודש נובמבר 2021 הודיעה פרמאונט+ רשמית כי בניגוד לאמור קודם לכן, העונה הראשונה תורכב מעשרים פרקים (קודם לכן הובן שהוזמנו שתי עונות של 10 פרקים כל אחת), וכי הוזמנה עונה שנייה, שתאריך שידורה טרם נמסר.
ביוני 2023 דיווח האתר וריאטי כי הסדרה בוטלה וכי היא תוסר משירות הסטרימינג פרמאונט+.
עונתה השנייה של הסדרה תושלם, ולאחר מכן תוצע הסדרה כולה למכירה לשירותים אחרים.
אם תירכש תשודר עונתה השנייה בביתה החדש של התוכנית, וקיימת אפשרות תאורטית להפקת עונות נוספות על ידי השירות שירכוש אותה.
מטרת הביטול היא קבלת החזר מס על תוכניות שלא קיבלו די צפיות.
באוגוסט 2023, במהלך כנס של הזיכיון בלאס וגאס, שודר טריילר לעונה השנייה, ויוצרי הסדרה עדכנו שחצי מהעונה הראשונה מוכנה לשידור, ושהם עמלים על סיום שלב הפוסט פרודקשן של המחצית השנייה.
עוד ציינו היוצרים שהם מחפשים בית לעונה השנייה וכי הם משוכנעים ב-99% שבית כזה אמנם יימצא, וכי הם מקווים שאותו בית יאפשר גם יצירת עונה שלישית שאחריה תמשיך הסדרה בסדרת סרטים.
היוצרים קראו למעריצי הסדרה להשמיע את קולם בכל דרך על מנת להבטיח את עתידה של הסדרה.
ב-11 באוקטובר 2023 דיווחו האחים הגמן כי שירות הסטרימינג נטפליקס רכש את הסדרה.
עונתה הראשונה תשודר בו ב-2023, והעונה השנייה תעלה ב-2024.
בתחילת חודש אוגוסט 2023, ואף על פי שהסדרה בוטלה, הוציאו יוצריה, האחים הגמן, קליפ מתוך פרק הפתיחה של העונה השנייה, ובו מופיעה ספינת החלל "וויאג'ר" בגרסה מחודשת, ובנוסף מופיעה דמותו של הדוקטור, כשהיא מדובבת על ידי רוברט פיקארדו, שגילם את הדמות בסדרה "מסע בין כוכבים: וויאג'ר".
לאחר ההודעה על ביטול הסדרה, החל קמפיין מעריצים שאתר change.org במהלכו נאספו כ-33,000 חתימות (נכון לאוגוסט 2023).
במקביל, יצא קמפיין מימון המונים שבסופו שכרו מעריצי הסדרה מטוס קל שטס מעל משרדי חברות סטרימינג שונות כמו נטפליקס, אמזון פריים וידאו, הולו ואפל TV פלוס בניסיון לשכנע אותן לרכוש את הסדרה.
בסופו של דבר נרכשה הסדרה לשידור על ידי נטפליקס.
ב-23 במרץ 2024 החל שידור העונה השנייה, בצרפת בלבד.
העונה השנייה תעלה בשירות הסטרימינג נטפליקס ב-1 ביולי 2024.
בראיון בתחילת 2024 ציינו האחים הגמן כי סוף העונה השנייה משאיר פתח להמשך הסיפור, והם מקווים ללכת בדרכה של הסדרה המקורית, כך שלאחר ביטולה לכאורה יעלו עונות נוספות, סרטים, והמשך לסיפור.
יחד עם זאת, ציינו השניים כי הפקת עונה שלישית תארך מספר שנים עקב העבודה הארוכה הנדרשת על האנימציה הממוחשבת של הסדרה.
בחודש אוקטובר 2020, במהלך אירועי קומיק-קון, ניו יורק, התראיינו מפיקי התוכנית (קורצמן והאחים הגמן) ובמהלך הראיון הצטרפה אליהם השחקנית קייט מאלגרו וחשפה כי דמותה של קפטן קתרין ג'יינוויי תצטרף אף היא לסדרה.
בחודש פברואר 2021 הוצגה תמונת יחסי ציבור ראשונה לסדרה, בה הוצגו לראשונה דמויות ששת החייזרים הצעירים שיככבו בסדרה החדשה.
חודשיים לאחר מכן הציגה הרשת את דמותה המצוירת של ג'יינוויי עצמה, כפי שתראה בסדרה.
במהלך חודש יוני 2021 פורסמו שמות השחקנים, לצד דמויותיהם.
במסגרת שיווק הסדרה החליטו קברניטי הזיכיון כי בכנס קומיק-קון, סן דייגו, שנערך באותה השנה במתכונת וירטואלית פעם שנייה ברציפות עקב מגפת הקורונה, יתקיים פאנל עם כוכבי הסדרה, ביניהם קייט מאלגרו, ברט גריי, אלה פורנל, אנגוס אימרי, ריילי אלאזראקי, די בראדלי בייקר, ג'ייסון מנטזוקאס ויוצרי הסדרה, האחים הגמן והבמאי בן היבון.
בחודש יולי, במהלך אירועי הכנס הוצג לראשונה טיזר טריילר, בו הוצגה לראשונה גם הספינה שתככב בסדרה.
בראיון לאתר "וראייטי" מסר אלכס קורצמן כי הרשת מתכננת לפרוץ בעזרת הסדרה לתחום שהוזנח בהקשר לזיכיון, ולשווק מוצרים של הסדרה.
נוסף על כך מתכננת הרשת להקים פארק שעשועים בהשראת הסדרה והזיכיון.
במהלך כנס קומיק-קון ניו יורק באוקטובר 2021, שוחרר קליפ שבו מוצגת הסצנה הראשונה שבה מופיעה קפטן ג'יינוויי, וכן הוכרזו שחקנים נוספים ושמו של הפרק הראשון.
בינואר 2023 ייצאו לאור הספרים "A Dangerous Trade" ו-"Supernova", שיהיו הספרים הראשונים בסדרת ספרים שתלווה את הסדרה.
הספרים מסווגים כ-"middle-grade", ומיועדים לגילאי 8–12.
שנה פרס קטגוריה מועמדות תוצאה מקורות 2022 פרס אמי לסדרות משפחה וילדים סדרת האנימציה הטובה ביותר עונה ראשונה עיצוב הפקה אלסנדרו טאיני 2023פרס איגוד מבקרי הטלוויזיההישג יוצא דופן בטלוויזיה לכל המשפחהעונה ראשונה
מסע בין כוכבים: מסעות קצרים הוא שמה של סדרת אנתולוגיה אמריקאית השייכת לזיכיון מסע בין כוכבים.
כל פרק בסדרה נפרד מהפרקים האחרים, אורכו בין 7 ל-18 דקות, והוא מספר בקצרה על דמות או אירוע אחר בזיכיון.
הסדרה נוצרה עבור שירות הזרמת המדיה CBS All Access כחלק מהרחבת יקום מסע בין כוכבים אותה מוביל עבור הרשת אלכס קורצמן.
הסדרה החלה כספין אוף לסדרה מסע בין כוכבים: דיסקברי.
קורצמן, שחתם על חוזה בן חמש שנים להרחבת הזיכיון עבור CBS הכריז על מסעות קצרים כפרויקט הראשון שלו במסגרת אותה הרחבה, כבר ביולי 2018. ארבעת הפרקים הראשונים בסדרה שודרו בין 4 באוקטובר 2018 ל-3 בינואר 2019, בין העונות הראשונה והשנייה של דיסקברי.
העונה הראשונה הופקה ברובה עם צוות הפקה ושחקנים מהסדרה דיסקברי, כולל המלחין ג'ף רוסו שסיפק את נעימת הפתיחה של הסדרה.
צילומי הסדרה התרחשו על הסט של דיסקברי בטורונטו שבקנדה.
בינואר 2019 הוכרז על חידוש הסדרה לעונה שנייה שכוללת שישה פרקים, שניים מהם יופקו באנימציה.
העונה השנייה שודרה בין סיום העונה השנייה של דיסקברי לתחילת שידורי הסדרה מסע בין כוכבים: פיקארד שהחלה את שידוריה בינואר 2020.
כל פרק במסעות קצרים מספר סיפור עצמאי המשמש כ"הזדמנות לחקור לעומק סיפורים ודמויות שהוצגו בדיסקברי ויוצגו ביקום מסע בין כוכבים המתחדש".
זו סדרת האנתולוגיה הראשונה בזיכיון, שכן כל הסדרות בעבר התמקדו בצוות ספציפי ובמיקום מרכזי אחד.
ביוני 2018, לאחר שהפך למנהל התוכן היחיד של מסע בין כוכבים: דיסקברי, חתם אלכס קורצמן על חוזה של חמש שנים עם CBS במטרה להרחיב את זיכיון מסע בין כוכבים לסדרות טלוויזיה נוספות מעבר לדיסקברי, כולל מיני סדרות וסדרות אנימציה.
חודש לאחר מכן הודיע בכנס קומיק-קון, סן דייגו שסדרת ספין אוף בשם מסעות קצרים שתכלול ארבעה פרקים קצרים תשוחרר בקצב של פרק בחודש בין העונה הראשונה לשנייה של דיסקברי.
עוד מסר קורצמן שהסדרה תעביר "סיפרים סגורים שבה בעת יגלו רמזים על העתיד להתרחש בדיסקברי.
כמו כן הם יציגו לקהל דמויות חדשות שאולי יאכלסו את העולם הרחב יותר של מסע בין כוכבים." הפרקים הקצרים עתידים היו להימשך בין 10 ל-15 דקות.
דייוויד ניבנס, האחראי על התוכן ברשת CBS הודיע בדצמבר 2018 שישנה כונה להפיק עוד פרקים קצרים שישודרו בין העונה השנייה של דיסקברי לסדרה חדשה בכיכובה של דמות ממסע בין כוכבים (מסע בין כוכבים: פיקארד).
חודש לאחר מכן אושר ששירות הזרמת המדיה CBS All Access הזמין שני פרקי אנימציה של מסעות קצרים שישודרו בתקופת הזמן האמורה.
קורצמן תיאר את הפרקים כ"מרחיבים את ההגדרה של מסע בין כוכבים ומאפשרים להם לספר סיפור אינטימי ורגשי, שמהווה סיפור צדדי של הדמויות.
אתם מרוויחים מהחוויה עצמה, אבל לאחר מכן כשאתם צופים בפרקי דיסקברי אתם מבינים שבעצם הנחנו בסיס לדברים בסדרה המרכזית".
בפברואר מסר קורצמן שהפרקים הקצרים העתידיים יכולים לקשר ישירות לסדרות מסע בין כוכבים אחרות, מלבד דיסקברי, ויסייעו להציג לקהל רעיונות ותעלומות.
בחודש יולי 2019, במהלך כנס קומיק-קון, סן דייגו, הוצג טריילר ראשון לעונה השנייה.
עונה זו כללה שלושה פרקים שבהם יככבו צוות האנטרפרייז, קפטן כריסטופר פייק, מספר אחת וספוק, פרק שיהווה טיזר לסדרה החדשה מסע בין כוכבים: פיקארד ושני פרקי אנימציה.
שלושה מבין ארבעת פרקי העונה הראשונה שהוזמנו ביולי 2018 כוללים דמויות מהסדרה דיסקברי.
מארי וייסמן, דאג ג'ונס וריין וילסון גילמו את דמויותיהם של סילביה טילי, סארו והארי מאד בהתאמה, כל אחד בפרק קצר משלו.
הפרק בכיכובו של ג'ונס חקר את הרקע של סארו.
וילסון גם ביים את הפרק בכיכובו.
אלדיס הודג' גילם דמות חדשה בשם קראפט בפרק הרביעי.
הפרקים הופקו וצולמו בבמה ששימשה לצילומי דיסקברי בקנדה.
באוגוסט גילה וילסון שהפרק שביים ובו כיכב נכתב על ידי כותב פופולרי של סדרת האנימציה מעולם המדע הבדיוני, ריק ומורטי ותיאר את הפרק כ"מצחיק ומוזר.
מאוחר יותר התברר כי אותו כותב של ריק ומורטי הוא מייק מקמהן, שהמשיך לאחר מכן ליצור סדרה נוספת של מסע בין כוכבים תחת קורצמן, הסדרה המצוירת מסע בין כוכבים: סיפונים תחתונים.
באוקטובר סיפרה וייסמן שהפרק בכיכובה ("Runaway") "מגלה מעט מי היא הדמות" ומציג את אימה של טילי, אך מלבד זאת לא ישפיע על העונה השנייה כך שמי שלא צפה בפרק הקצר יוכל עדיין להבין את ההתרחשויות בסדרה האם.
לאור זאת לא היה ברור היכן מתרחש הפרק על ציר הזמן של הסדרה האם, אך דאג ג'ונס ציין שהעובדה ששיערה של טילי קצר בפרק מרמז שהפרק מתרחש במהלך העונה השנייה של דיסקברי שכן טילי שינתה את תספורתה בין העונות.
ג'ונס אישר שהפרק הקצר בכיכובו ("The Brightest Star") מתרחש לפני עלילת הסדרה ומספר כיצד הצטרף סארו לצי הכוכבים.
הוא מסר עוד שהפרק הקצר בכיכובו יתקשר בצורה חזקה יותר לעונה השנייה, וישאיר "פירורים" ו"רמזים", אך הרעיון הוא עדיין שהפרק הקצר והעונה השנייה של דיסקברי יהיו שתי ישויות נפרדות שאינן תלויות זו בזו.
הסופר מייקל שייבון שכתב את הפרק הרביעי ("Calypso") הסביר שהוא עבד על הפקה עם מפיק דיסקברי עקיבא גולדסמן כשפיתוח הפרק הקצר החל, ושהצטרף ככותב לסדרה פיקארד ולמסעות קצרים דרך גולדסמן.
פרק זה היה הפעם הראשונה שבה פרויקט שכתב שייבון לטלוויזיה הופק ושודר בפועל.
המלחין של דיסקברי, ג'ף רוסו, כתב את המוזיקה לכל אחד מפרקי מסעות קצרים בעונה הראשונה.
הוא כתב נעימת נושא חדשה לסדרה, בהתבסס על נעימת הנושא של דיסקברי, כולל גרסה חדשה של הנעימה לפרק "The Escape Artist", דבר שרוסו לא יכול היה לעשות בין הפקת פרקים בסדרה האם.
רוסו התייחס לכל פרק בסדרה בנפרד.
בתחילה לא ידע כיצד להתייחס למוזיקת הרקע בפרק "Calypso", והאם היא צריכה להיות דומה למוזיקה בדיסקברי לאור העובדה שהספינה משחקת תפקיד חשוב בפרק, או להפוך אותה לשונה באופן מכוון לאור תקופת הזמן בה מתרחש הפרק.
בסופו של דבר הושפע רוסו מהמוזיקה בקטע הריקוד בפרק.
הפרקים שודרו על ידי CBS All Access בארצות הברית.
בקנדה שודרו בתאגיד Bell Media תחת הערוץ Space באנגלית ותחת הערוץ Z בצרפתית, ולאחר מכן הוזרמו בשירות הזרמת הווידאו Crave.
ארבעת הפרקים הראשונים שוחררו אחת לחודש החל מאוקטובר 2018 וכלה בינואר 2019. בסוף חודש ינואר הפרקים הפכו זמינים גם למדינות מחוץ לארצות הברית וקנדה באמצעות נטפליקס שהעלתה אותם לעמוד ה"טריילרים ועוד" של הסדרה דיסקברי.
סקוט קולורה מ-IGN נתן לסדרה ביקורת טובה בעיקרה, לאחר ששודרו כל ארבעת הפרקים של העונה הראשונה.
לדבריו "מסעות קצרים" הייתה ניסוי מעניין שעבד ברובו, ושנראה שצוות ההפקה מתחיל לקלוע לנוסחה הנכונה.
המפיקה הת'ר קאדין סיפרה שהפרקים המצוירים יענו על כמה שאלות שהעונות הראשונות של דיסקברי השאירו פתוחות ו"תמלא כמה מהחללים".
קורצמן הרחיב ששני הקצרים יהיו בעלי סגנון אנימציה שונה זה מזה, כשכל סגנון יהיה מכוון כדי לתקשר עם הסיפור והאווירה בכל אחד מהם.
בסוף יוני 2019 פרסם הבמאי מארק פלינגטון ברשת חברתית שתי תמונות שבאחת מופיע קלאפר ועליו שם ההפקה של הפרק "Chaos Theory" ובשנייה הוא מצולם יחד עם אית'ן פק ורבקה רומיין.
כמו כן תייג באמצעות האשטאג את השם Chabon, שם משפחתו של מייקל שייבון, שכבר כתב פרק בסדרה.
הדבר אישר כי אחד מפרקי העונה השנייה יכלול את דמויותיהם של ספוק ומספר אחת.
הפרק, ששמו האמיתי היה בסופו של דבר "Q&A", שודר ב-5 באוקטובר 2019, כפרק הבכורה של העונה השנייה.
כשהחלה הפקת העונה השנייה היה ג'ף רוסו, שהלחין את העונה הראשונה, עסוק בהלחנת העונה הראשונה של "פיקארד" ולא היה לו פנאי להלחין את ששת פרקי העונה השנייה, אך קורצמן ביקש ממנו להלחין בכל זאת את הפרק "Children of Mars" שמהווה קישור לסדרה "פיקארד".
המלחין מייקל ג'אקינו שביים את הפרק "Ephraim and Dot" היה אחראי גם על הלחן של אותו פרק, וקורצמן ביקש ממנו להלחין גם את יתר הפרקים.
ג'אקינו היה עסוק בהלחנת סרטי קולנוע, והציע לשכור מלחינים שונים ומגוונים לכל אחד מהפרקים, בכוונה לשכור מלחינים שעדיין לא קיבלו הזדמנות להלחין פרקים בזיכיון, וכך ליצור גיוון ברוח הזיכיון.
ג'אקינו פיקח על הקבוצה, שכללה את נמי מלומד כמלחינת הפרק "Q&A", סאהיל ג'ינדל הלחין את "The Trouble with Edward", אנדראה דאצמן הלחינה את "Ask Not", וכריס באוארס הלחין את "The Girl Who Made the Stars".
שניים מהקטעים של רוסו מהפרק "Children of Mars", הקטעים "Page" ו-"Children Of Mars End Credits" שוחררו בפס הקול של עונתה הראשונה של "פיקארד" ב-7 בפברואר 2020.
שידורי העונה השנייה החלו ב-5 באוקטובר 2019, ברשת CBS All Access (בהמשך שינתה את שמה לפרמאונט+) בלבד.
ב-7 בינואר 2020 נודע כי CBS חידשה את הסדרה לעונה שלישית, ימים ספורים לפני שידור הפרק האחרון בעונה השנייה.
במהלך מגפת הקורונה התראיין קורצמן לכבוד המועמדות שקיבלה הסדרה לפרס אמי וציין כי הפקת העונה השלישית לא החלה עדיין, אך הוא חולם לצלם פרק מחזמר ופרק שיצולם כולו בשחור לבן.
נכון ל-2022 לא החלה הפקתה של עונה שלישית, ואין מידע על כוונה להפיקה בעתיד.
ביולי 2020 הוכרז כי עונתה השנייה של הסדרה הקנתה לסדרה מועמדות לפרס אמי בקטגוריית סדרת הקומדיה או הדרמה הקצרה הטובה ביותר.
הסדרה הפסידה לעונתה השלישית של סדרת הרשת הקצרה של "סמוך על סול".
באוגוסט 2022 זכה הפרק "The Girl Who Made the Stars" לעיבוד מחודש כספר ילדים.
מסע בין כוכבים: האקדמיה הוא שמה של סדרת טלוויזיה אמריקאית, השייכת לזיכיון "מסע בין כוכבים", שהפקתה החלה ב-2024. הסדרה מיועדת לבני נוער, ועוסקת בקבוצת צעירים שלומדים באקדמיית צי הכוכבים שנפתחה מחדש אחרי יותר ממאה שנה שבהן הייתה סגורה.
הסדרה מופקת עבור שירות הזרמת המדיה פרמאונט+ כחלק מהרחבת יקום "מסע בין כוכבים" אותה מוביל עבור הרשת אלכס קורצמן.
באוקטובר 2024, הסדרה חודשה לעונה שנייה על ידי פרמאונט+ עוד לפני שסיימו את ההפקה של עונה ראשונה.
לאור הצלחת הסדרה "מסע בין כוכבים: דיסקברי" וכחלק מהרעיונות לפיתוח סדרות נוספות בזיכיון החל אלכס קורצמן לחפש רעיונות לסדרות המשך.
במסגרת הרחבת הזיכיון החליט קורצמן להפיק סדרות שיהיו מופנות לקהלי יעד שונים, ושכל אחת מהן תהיה שונה מהותית מהסדרות האחרות שיופקו במסגרת הזיכיון המתחדש.
בין השאר מופקת סדרה שתיועד לילדים וכן סדרה זו שתיועד לבני נוער.
בפברואר 2022 דיווח האתר דדליין שהפקת הסדרה עתידה להתחיל לאחר תחילת הפקת "מסע בין כוכבים: מדור 31".
במאי 2022 עדכן קורצמן שהמיקוד המרכזי של צוותו כרגע הוא בשתי הסדרות העתידיות, מדור 31 ואקדמיית צי הכוכבים, זאת בנוסף להפקות שונות נוספות, לאו דווקא טלוויזיוניות או קולנועיות, כגון פודקאסטים ומשחקי מחשב.
עם סיום עונתה הראשונה של הסדרה "פרודיג'י" סיפרו יוצריה, האחים הגמן, שתוכניתם המקורית הייתה שצוות ה"פרוטוסטאר" יתחיל ללמוד באקדמיית צי הכוכבים, אך לבסוף נאלצו להימנע מכך מאחר שלא רצו שעלילת "פרודיג'י" תתנגש עם עלילת הסדרה שעוסקת באקדמיית צי הכוכבים.
הסדרה הוזמנה רשמית ב-30 במרץ 2023.
צילומי הסדרה החלו בשנת 2024, ועונתה הראשונה תכלול עשרה פרקים.
סט הצילומים שהוכן עבור התוכנית, הוא הגדול ביותר בהיסטוריה של מסע בין כוכבים.
אלכס קורצמן, המפיק הראשי והבמאי של הסדרה, הודיע על החידוש בשידור חי מתוך פאנל של "יקום סטאר טרק" בכנס הקומיק-קון בניו יורק.
הסדרה החלה להיות משודרת ב-15 בינואר 2026.
את הקונספט המקורי לסדרה כתבו ג'וש שוורץ וסטפני סבאג', אך לאחר שהפרויקט לא המריא, החליפה את השניים גאיה ויולו.
הסדרה עתידה לכלול רגעים קומיים, ולהציע פרספקטיבה חדשה ליקום "מסע בין כוכבים".
אחת מכותבותיה היא טואוני ניוסם, המגלמת את דמותה של בקט מארינר בסדרה "מסע בין כוכבים: סיפונים תחתונים".
במקביל להודעות הרשמיות הראשוניות על הפקת הסדרה, במהלך עונתה הרביעית של "מסע בין כוכבים: דיסקברי", עוזבת לוטננט סילביה טילי (בגילומה של מרי וייסמן), אחת הדמויות הראשיות בסדרה, את ה"דיסקברי" ועוברת לשרת באקדמיית צי הכוכבים, שם היא מוצאת את ייעודה.
במרץ 2024 עדכן קורצמן כי נכון לאותו זמן עדיין לא לוהקו הילדים שיככבו בסדרה.
במאי 2024 דיווח מגזין וראייטי שהשחקנית הולי האנטר לוהקה לתפקיד ראשי בסדרה, וכי היא תגלם קפטן המשמשת כנגידת אקדמיית צי הכוכבים.
ביוני דיווח האתר דדליין שהשחקן פול ג'יאמטי לוהק לתפקיד הנבל הראשי בעונה הראשונה.
ביולי דווח כי הקומיקאית הבריטית ג'ינה ישיר תגלם בסדרה את אחת המדריכות באקדמיה.
במהלך אירועי קומיק-קון, סן דייגו 2024 הוכרז כי נוסף על השחקנים שכבר לוהקו רשמית, יופיעו בסדרה גם עודד פהר וטיג נוטרו שישחזרו את תפקידיהם מ"דיסקברי", ורוברט פיקרדו שיחזור לתפקיד הדוקטור, אותו גילם ב"וויאג'ר".
בנוסף אושר סופית ליהוקה של מרי וייסמן שחוזרת לדמותה של סילביה טילי.
טטיאנה מסלני תשחק תפקיד אורח בעונה הראשונה של הסדרה.
הצילומים החלו במהלך קיץ 2024.
מסע בין כוכבים: עולמות חדשים ומשונים היא סדרת טלוויזיה אמריקאית בזיכיון "מסע בין כוכבים", שהפקתה החלה בשנת 2020, ועלתה לשידור ב-5 במאי 2022 בשירות הזרמת מדיה פרמאונט+.
הסדרה מהווה ספין אוף לסדרה "מסע בין כוכבים: דיסקברי" ופריקוול ל"מסע בין כוכבים: הסדרה המקורית", ומתמקדת בספינת החלל "אנטרפרייז" NCC-1701, תחת פיקודו של קפטן כריסטופר פייק, שפיקד על הספינה בין רוברט אפריל לג'יימס קירק.
אנסון מאונט, רבקה רומיין ואית'ן פק – שגילמו את דמויותיהם של כריסטופר פייק, מספר אחת וספוק בהתאמה, בעונתה השנייה של "מסע בין כוכבים: דיסקברי" ובמספר פרקים בסדרה "מסע בין כוכבים: מסעות קצרים" – שבים לגלם את דמויותיהם בסדרה זו.
ה"אנטרפרייז" תחת פיקודם של פייק כקפטן ומספר אחת כסגניתו, הופיעה לראשונה בפרק "The Cage" משנת 1964, שהיה הפיילוט הראשון לסדרה המקורית, ולא נבחר להפקה.
בעונתה הראשונה של הסדרה המקורית (1966) נעשה שימוש בחומרים ששימשו לפיילוט הראשון, בפרק כפול ששמו "The Menagerie", וכך התקבעו פייק ומספר אחת לראשונה בקאנון של מסע בין כוכבים כמי שפיקדו על ה"אנטרפרייז" לפני ג'יימס קירק וספוק כסגנו.
עד שנת 2019 לא זכתה דמותו של פייק להופיע על המסך הקטן פעם נוספת (אם כי ברוס גרינווד גילם את דמותו בסרטי הקולנוע סטארטרק והמשכו, המתקיימים במציאות חלופית, ולא ביקום הראשי של הזיכיון), ומלבד אזכורים בודדים ושוליים לא הוזכרה כלל.
בשנת 2019, בעונתה השנייה של "דיסקברי", חזרה לראשונה דמותו למסך הקטן, הפעם בגילומו של אנסון מאונט, יחד עם מספר אחת בגילומה של רבקה רומיין וספוק כקצין מדעים צעיר, בגילומו של אית'ן פק.
הופעתו של מאונט בתפקיד פייק הייתה כה משכנעת ומוצלחת לדעת מעריצי הזיכיון, עד שבמהרה החל קמפיין מעריצים במדיות החברתיות שקרא למפיקי הזיכיון להפיק סדרת ספינאוף בכיכובו.
מאונט הביע את רצונו לחזור ולגלם את דמותו של פייק, ומיד אחריו הודיעו גם רומיין ופק שישמחו לשוב ולגלם את דמויותיהם בסדרה החדשה, אם תופק.
במהלך חודש אפריל 2019, מסר אלכס קורצמן, מפיק העל של הזיכיון, כי "קריאת המעריצים נשמעה" וכי הרשת והוא בודקים כיצד להפיק את הסדרה.
בדיעבד התברר כי מי שהפך בהמשך לאחד ממפיקי העל של הסדרה, עקיבא גולדסמן, הצטרף לצוות ההפקה של "דיסקברי" מתוך הבנה שגויה לפיה הסדרה תתמקד ב"אנטרפרייז" בפיקודו של פייק.
כשגילה שזה לא המצב, החל מפציר בצוות ההפקה לשלב את ה"אנטרפרייז" של פייק בסדרה, מה שהוביל להופעה הראשונית בסצנת הסיום של עונתה הראשונה של "דיסקברי", ולליהוקם בעונתה השנייה.
גולדסמן ציין שמרגע שהשלושה הופיעו בעונתה השנייה של "דיסקברי" ברור היה לו שסדרת ספינאוף בכיכובם היא עניין של זמן.
במאי 2020 התפרסמה ידיעה ראשונה לפיה הסדרה החלה בתהליך הפקה, וכי שמה יהיה "מסע בין כוכבים: עולמות חדשים ומשונים".
ב-15 במאי 2020, הוכרזה הסדרה רשמית באתר האינטרנט של הזיכיון.
שם השחקן/ית תמונה שם הדמות אודות הדמות אודות התפקיד הופעתה הראשונה של הדמות על המסך הקפטן השני של ספינת החלל ה"אנטרפרייז" NCC-1701. ראשי 17 בנובמבר 1966 (בפרק "The Menagerie" בסדרה המקורית) רבקה רומיין הקצינה הראשונה, סגניתו של פייק.
מוכשרת, עניינית, ולא נוטה לחשוף רגשות.
ראשי 17 בנובמבר 1966 (בפרק "The Menagerie" בסדרה המקורית) אית'ן פק חצי וולקן וחצי אדם שמגיע ל"אנטרפרייז" בתפקיד קצין מדע.
ראשי 6 בספטמבר 1966 (בפרק "The Man Trap" בסדרה המקורית) סליה רוז גודינג קצינת הקשר של הספינה.
ראשי 6 בספטמבר 1966 (בפרק "The Man Trap" בסדרה המקורית) באבס אולוסאנמוקון רופא הספינה, ואיש אמונו וסודו של קפטן פייק.
ראשי 2 בפברואר 1968 (בפרק "A Private Little War" בסדרה המקורית) ג'ס בוש אחות הספינה.
הרואית, מקסימה, בעלת מחשבה חופשית ו"הלב הפועם" של המרפאה.
ראשי 29 בספטמבר 1966 (בפרק "The Naked Time" בסדרה המקורית) כריסטינה צ'ונג ראש מערך האבטחה של ה"אנטרפרייז".
ראשי 5 במאי 2022 (בפרק "Strange New Worlds", הפרק הראשון של "עולמות חדשים ומשונים") מליסה נביה קצינה ותיקה, חכמה, משעשעת ותחרותית.
בחודש אוגוסט 2020 סיפר קורצמן בראיון שהסדרה תהיה אפיזודיאלית, ולא סיריאלית, בדומה ל"סדרה המקורית" ול"הדור הבא", ובשונה מרוב סדרות הזיכיון שיצאו מאז שנת 2017 כמו "דיסקברי" ו"פיקארד".
בראיון סיפר קורצמן שהפרקים יעמדו בפני עצמם, אך הדמויות עצמן יתפתחו לאורך הסדרה, שעונתה הראשונה תורכב מעשרה פרקים.
בנוסף מסר קורצמן שהסדרה תהיה אופטימית, ברוח הסדרות המקוריות.
באמירה זו התייחס קורצמן לביקורת של חלק מהמעריצים על "דיסקברי" שמציגה לדבריהם עתיד דיסטופי, שונה לחלוטין מהחזון של ג'ין רודנברי בסדרות המקוריות.
בחודש דצמבר 2020 החלו להתפרסם ידיעות שונות לפיהן החל תהליך קדם ההפקה של הסדרה.
בין השאר פורסמה מודעה לפיה הפקת הסדרה מחפשת חווה גדולה שכוללת אורווה לצורך צילומים, באזור שבו מצולמת הסדרה בקנדה.
כמו כן החלו להתפרסם תמונות מקנדה לפיהן החלו מבחני צילום והקלטה ראשוניים, גם כן בקנדה.
בראיון שנערך באוקטובר 2020 עדכן קורצמן על הקשיים שיוצרת מגפת הקורונה באתרי הצילומים, ההכרח לעבוד בקפסולות, ציוד המיגון הנדרש ולאור זאת עלויות ההפקה הגבוהות, שעלו בכ-300–500 אלף דולר לכל פרק.
הוא עדכן כי לאור זאת נראה שעונותיהן של חלק מהסדרות שתוכננו במקור ל-13 פרקים (כפי שהיה מקובל במועד השידור) יקוצרו ל-10 פרקים.
באמצע חודש פברואר 2021 פרסם אית'ן פק תמונה של שלג באונטריו שבקנדה, מה שהוליד ספקולציות לפיהן הגיע לעיר במטרה להשתתף בצילומי הסדרה.
ימים ספורים לאחר מכן הוכרז כי לאחר עיכובים שנבעו ממגפת הקורונה בקנדה, הרי שצילומי הסדרה צפויים להתחיל במהלך אותו השבוע.
ב-12 במרץ הוכרז רשמית על תחילת הפקת הסדרה.
ב-11 ביולי עדכן כוכב הסדרה, אנסון מאונט, כי צילומי הפרק האחרון החלו.
מלבד חברי הצוות שלוהקו מראש (פייק, מספר אחת וספוק) החל ליהוק לדמויות נוספות בסדרה.
לאחר ההודעה על הסדרה, החל קמפיין מעריצים שקרא להפקה ללהק את ג'פרי קומבס לתפקיד ד"ר פיליפ בויס שגולם במקור על ידי השחקן ג'ון הויט בהופעה יחידה בפיילוט הראשון של הסדרה המקורית, ובצילומי הארכיון ששולבו בפרק הכפול "The Menagerie".
קומבס נחשב בעיני המעריצים לאחד משחקני טרק האהודים ביותר, וגילם מספר רב של דמויות בסדרה, ביניהן דמויות כמו ואיון וקומנדר שרן שהיו אהודות במיוחד.
בראיון בנושא מסר קומבס שלצערו לא נראה לו שהדבר יקרה מכיוון שהמעריצים והאולפנים אינם רואים תמיד עין בעין.
הדבר התפרש בתחילה כחוסר עניין מצידו של קומבס לגלם את התפקיד, אך לאחר מכן הובהר כי קומבס עצמו מעוניין וישמח לגלם את בויס, אך להערכתו האולפנים יתעלמו במקרה זה מבקשות המעריצים.
עם זאת, כשההפקה החלה לחפש שחקנים לתפקידים נוספים בסדרה, לא הופיעה דמותו של ד"ר בויס ברשימת הדמויות לליהוק.
בחודש מרץ 2021 הוכרז רשמית שההפקה החלה, ובד בבד הוצגו יחד עם שלושת השחקנים הידועים גם חמישה שחקנים ראשיים נוספים שיגלמו את חמש הדמויות שמבחני הבד להן פורסמו קודם לכן.
בפרסום הראשונה של מבחני הבד תוארו חמש הדמויות כביודאן, רופא הספינה, ואיש אמונו וסודו של קפטן פייק.
מאחר שתואר כחבר צוות מהסדרה המקורית וכגבר שחור, הסיקו המעריצים שמדובר על ד"ר מ'בנגה ששמו הפרטי מעולם לא נאמר בסדרה, דבר שהתברר בהמשך כנכון.
כמו כן פורסם התפקיד של מילר, אחות הספינה, שתוארה כהרואית, מקסימה, בעלת מחשבה חופשית ו"הלב הפועם" של המרפאה.
בדיעבד התברר שמדובר בדמותה של האחות כריסטין צ'אפל.
תפקיד נוסף של יבואה, שתוארה כקצינה טרייה שסיימה את האקדמיה, לינגוויסטית בעלת כישרון לשפות התברר בסופו של דבר כתפקיד של הצוערת ניוטה אוהורה.
בנוסף פורסמו התפקידים אורטגס, קצינה ותיקה, חכמה, משעשעת ותחרותית (בהמשך נחשף ששמה המלא הוא אריקה אורטגס) ולא'אן, ראש מערך האבטחה של ה"אנטרפרייז" שתוארה כסובלת מהפרעת דחק פוסט טראומטית.
בהמשך נחשף שם משפחתה, נוניאן סינג, המרמז לקשר לחאן נוניאן סינג, כפי שאכן אושר בסופו של דבר.
השחקן ברוס הוראק מגלם את דמותו של המר, קצין איינארי, תת-מין של האנדוריאנים שאחד ממאפייניהם הוא עיוורון.
הוראק עצמו איבד בילדותו למעלה מ-90% מהראייה שלו כתוצאה ממחלת הסרטן.
העונה הראשונה החלה את שידוריה ב-5 במאי 2022. כמו שאר סדרות הזיכיון מאז 2017, שודרה גם סדרה זו בשירות פרמאונט+ בארצות הברית.
בקנדה שודרה הסדרה בערוץ המדע הבדיוני של רשת CTV.
ב-18 בינואר 2022 פורסם כי הסדרה חודשה לעונה שנייה עוד בטרם החלו שידורי העונה הראשונה.
צילומי העונה השנייה החלו ב-1 בפברואר, והסתיימו ב-1 ביולי.
ב-15 במרץ פורסם כי בעונתה השנייה של הסדרה יצטרף לצוות השחקנים השחקן פול וסלי שיגלם את דמותו של ג'יימס קירק.
בסופו של דבר הופיע וסלי כקירק (מציר זמן חלופי) כבר בפרק האחרון של העונה הראשונה.
ב-24 ביולי, במהלך כנס קומיק-קון, סן דייגו, הוכרז כי באחד מפרקי העונה יתקיים קרוסאובר במסגרתו יפגוש צוות ה"אנטרפרייז" בבקט מארינר ובראד בוימלר שיגולמו על ידי טואוני ניוסם וג'ק קווייד.
הפרק ישלב אנימציה ולייב אקשן.
ב-8 בספטמבר, "יום מסע בין כוכבים", הוכרז כי לעונה השנייה תצטרף השחקנית קרול קיין בתפקיד פליה, המהנדסת הראשית החדשה, שתחליף את המר, שנהרג בסוף העונה הראשונה.
ב-2023 הוכרז כי השחקנים נואה למנה ואדלייד קיין יצטרפו גם הם לצוות שחקני העונה השנייה, בתפקידים שטרם הוכרזו.
שידורי העונה החלו ב-15 ביוני 2023.
במהלך אירועי קומיק-קון סן דייגו 2023 הוכרז כי הפרק התשיעי בעונה השנייה, "Subspace Rhapsody", יהיה פרק המחזמר הראשון בתולדות הזיכיון.
הפרק יכלול עשרה שירים מקוריים שנכתבו על ידי קיי הנלי וטום פולס, וכן גרסת מחזמר לפתיח של הסדרה.
במהלך אירוע שנערך במכון הטכנולוגי של מסצ'וסטס עדכן עקיבא גולדסמן שאף על פי שעדיין לא יצאה הודעה רשמית בנושא, הסדרה חודשה לעונה שלישית וצילומיה החלו.
הפקת העונה נעצרה חודשיים לאחר מכן, כמו הפקות רבות אחרות בארצות הברית, עקב שביתת התסריטאים, ובהמשך גם שביתת השחקנים.
צילומי העונה החלו בדצמבר 2023, וצפויים להסתיים במאי 2024.
הסדרה צברה תוך זמן קצר פופולריות רבה בקרב מעריצי בזיכיון, והחליפה הלכה למעשה את "דיסקברי" כספינת הדגל של גלגולו הנוכחי של הזיכיון.
בין השאר הופיעה דמותו של קפטן פייק בפרסומות שונות לשירות פרמאונט+, לרבות בפרסומת ששודרה בסופרבול LVII.
עם סיום העונה הראשונה פרסם האתר "IGN" ביקורת שהגדירה את העונה הראשונה כ"יצירת מופת" ונתנה לה ציון 10/10. המבקר ציין שהסדרה הצליחה לתפוס מחדש את ההנאה שבסדרה המקורית באופן שכלל לא ידענו שחסר לנו עד הגעתה של הסדרה הזו.
הוא הגדיר את הסדרה כמרגשת, מלאת רגשות, מצחיקה ולפעמים אף מפחידה.
גבול אחרון שגם בנוי בצורה קלאסית וגם חדש לחלוטין, מלא דמויות נהדרות שזוכות כולן לחלק הוגן בפעילות המתרחשת בסדרה.
הוא ציין שהסדרה הזו מביאה את הזיכיון לעשות סיבוב מלא ולחזור למקורות של לפני 55 שנה, ושמדובר בתוצאה חיובית.
הכותב השווה את הסדרה למנדלוריאן כסדרה שמתבססת על מורשת ארוכת שנים ומצליחה ליצור תוכן מקורי תוך קריצות לעבר של הזיכיון וציין ששתיהן עושות זאת בהצלחה רבה, וציין שהסדרה הפיחה חיים חדשים בזיכיון בן ה-56.
בחודש אוגוסט מסרה פרמאונט שעונתה הראשונה של הסדרה היא הסדרה המקורית הנצפית ביותר שעלתה בשירות הסטרימינג שלה בארצות הברית, ואחת משתי התוכניות המקוריות הנצפות ביותר בבריטניה.
בפברואר 2023 יצא לאור הספר "The High Country", הראשון בסדרת ספרים שמלווה את סדרת הטלוויזיה, בדומה לכל יתר סדרות הלייב אקשן בזיכיון שזכו גם הן לסדרות ספרים נלוות.
הספר "The Enterprise War" שיצא תחת סדרת ספרי "מסע בין כוכבים: דיסקברי", מספר גם הוא על צוות הסדרה, אך יצא בטרם הוכרזה סדרת הספינאוף.
בדצמבר 2022 החלה חברת IDW לפרסם סדרה בת ארבע חוברות שעלילתה מתרחשת בין העונה הראשונה לשנייה, ותספר על עלילותיה של אונה צ'ין-ריילי.
צ'ין-ריילי מואשמת על ידי צי הכוכבים בשיפורים גנטיים לא חוקיים, וה"אנטרפרייז", בפיקודו של קפטן פייק, יוצאת לחפש הוכחות לחפותה.
זוהי רשימת דמויות מסדרת הטלוויזיה המדע בדיוני "מסע בין כוכבים: פיקארד".
ביג'ייזל היא ארכי-פושעת בעלת ארגון פשע שמרוויח בין השאר מסחר בלתי חוקי באברי בורג שנקצרים מבורגים, לעיתים בורגים ששוחררו, בעודם בחיים.
ביג'ייזל נהרגה על ידי שבע מתשע כנקמה על רצח איצ'ב מספר שנים קודם לכן.
ד"ר מוריס בניון הוא רופא בגמלאות ששירת בעבר בצי הכוכבים, בין השאר על סיפונה של הסטארגייזר תחת פיקודו של קפטן ז'אן-לוק פיקארד.
למרות השנים הרבות שחלפו, השניים שומרים על קשר ויחסי חברות ואמון הדדי גם עשרות שנים לאחר ששירותם המשותף הסתיים.
ד"ר אגנס ג'וראטי היא חוקרת בתחום הרובוטיקה והבינה המלאכותית, והמועסקת במוסד דייסטרום באוקינאווה שביפן.